பெரி. சுந்தரம்
{{தகவற்சட்டம் நபர்
 |name = பெரி. சுந்தரம்
 |image = PeriSundaram.jpg
 |imagesize = 150px
 |caption = 
 |birth_name = 
 |birth_date = [[சூலை 23]], [[1890]]
 |birth_place = [[மடுல்கெல்லை]], [[அட்டன், இலங்கை|அட்டன்]], [[இலங்கை]]
 |death_date = {{Death date and age|1957|2|4|1890|7|23}}
 |death_place =
 |death_cause =
 |resting_place =
 |resting_place_coordinates =
 |residence = 
 |nationality =
 |other_names =
 |known_for = தொழிற்சங்கவாதி, அரசியல்வாதி
 |education =எம்.ஏ., பி.ஏ.எல்.பி&lt;small&gt;(கேம்பிரிட்ஜ் பல்கலைக்கழகம்)&lt;/small&gt;&lt;br&gt;
 |employer =
 | occupation = வழக்கறிஞர்
 | title =
 | religion=[[இந்து]]
 | spouse=செல்வநாச்சியார் ([[1925]])
 |children=
 |parents= பெரியண்ணன், மீனாட்சி
 |speciality=
 |relatives=
 |signature =
 |website=
 |}}
 '''பெரியண்ணன் சுந்தரம்''' அல்லது '''பெரி. சுந்தரம்''' (சூலை 23, 1890 - பெப்ரவரி 4, 1957) [[இலங்கை]]யின் தமிழ் அரசியல்வாதியும், கல்விமானும், தொழிற்சங்கத் தலைவரும் ஆவார். இலங்கையின் தொழிற்சங்க வரலாற்றில் முதன் முதலில் தொழிலாளர் அமைப்பை உருவாக்கிய சாதனையாளர். [[இலங்கை அரசாங்க சபை]], [[இலங்கை செனட் சபை]] ஆகியவற்றில் உறுப்பினராக இருந்தவர்.&lt;ref name=&quot;SL&quot;&gt;{{cite web|url=http://www.thesundayleader.lk/archive/20060723/letters.htm|title=Appreciation - Peri Sundaram|author=S. Thambyrajah|publisher=[[த சண்டே லீடர்]]|date=23-07-2006|accessdate=4 பெப்ரவரி 2017|archive-date=5 ஏப்ரல் 2010|archive-url=https://web.archive.org/web/20100405024957/http://www.thesundayleader.lk/archive/20060723/letters.htm|url-status=dead}}&lt;/ref&gt;
 
 == வாழ்க்கைக் குறிப்பு ==
 பெரி. சுந்தரம் [[இலங்கை]]யின் [[மலையகம் (இலங்கை)|மலையகத்தில்]] மடுல்கலை, நெல்லிமலைத் தோட்டத்தில் பெரியண்ணன் - மீனாட்சி ஆகியோருக்குப் பிறந்தார்.&lt;ref name=&quot;SL1957&quot;&gt;''திரு. பெரி சுந்தரம் ஆற்றிய அரும் பணி'', சிறீ லங்கா, சனவரி-பெப்ரவரி 1957&lt;/ref&gt; தனது ஆரம்பக் கல்வியை தோட்டப் பாடசாலையில் ஆரம்பித்து, [[கண்டி திரித்துவக் கல்லூரி]], பின்னர் கொழும்பு புனித தோமையர் கல்லூரி ஆகியவற்றில் கல்வி கற்றார். பள்ளிப் படிப்பை முடித்துக் கொண்டு [[கொழும்பு சட்டக் கல்லூரி]]யில் சட்டத்துறைக் கல்வியைப் பயின்று உயர் கல்வியை லண்டன் கேம்பிரிட்ஜ் பல்கலைக்கழகத்தில் தொடர்ந்து பி.ஏ.எல்.பி, மற்றும் எம்.ஏ பட்டங்கள் பெற்றார். 1925 ஆம் ஆண்டில் செல்வநாச்சியார் என்பவரைத் திருமணம் புரிந்தார். இவர்களுக்கு ஆறு பிள்ளைகள்.
 
 == வழக்கறிஞராகப் பணி ==
 தனது 26 வது வயதில் [[இங்கிலாந்து|இங்கிலாந்தில்]] வழக்குரைஞராகப் பணி தொடங்கினார். [[1916]] ஆம் ஆண்டில் இலங்கை திரும்பி இலங்கை உயர்நீதிமன்ற வழக்கறிஞரானார். அத்துடன் சட்டக் கல்லூரியின் வெளிவிரிவுரையாளராக 1928 இல் நியமிக்கப்பட்டார்.&lt;ref name=&quot;SL1957&quot;/&gt;
 
 == தொழிற்சங்க அரசியலில் ==
 அக்காலத்து அரசியல்வாதிகளான சேர் [[பொன்னம்பலம் அருணாசலம்]], சேர் [[பொன்னம்பலம் இராமநாதன்]], [[டி. எஸ். சேனநாயக்கா]] ஆகியோருடன் இணைந்து [[இலங்கை தேசிய காங்கிரஸ்|இலங்கை தேசிய காங்கிரசை]] உருவாக்கி, அதன் செயற்குழு உறுப்பினராகப் பணியாற்றினார்.&lt;ref name=&quot;SL1957&quot;/&gt; இலங்கைத் தொழிலாளர் நல உரிமைகள் முன்னணி என்ற தொழிலாளர் அமைப்பை 1919 சூலையில் நிறுவினார்.&lt;ref name=&quot;SL1957&quot;/&gt; இதுவே இலங்கையில் ஆரம்பிக்கப்பட்ட முதலாவது தொழிற்சங்கம் ஆகும்.&lt;ref name=&quot;SL1957&quot;/&gt; இலங்கை தொழிலாளர் சம்மேளனத்தை உருவாக்கி அதன் செயலாளராகப் பணியாற்றினார். 1939 ஆம் ஆண்டில் உருவான இலங்கை இந்தியர் காங்கிரஸ், அதன் பின்னர் உருவான இலங்கை இந்திய காங்கிரஸ் தொழிலாளர் யூனியன் ஆகிய அமைப்புகளின் தலைவராகவும் இருந்து செயல்பட்டார்.&lt;ref name=&quot;SundayTimes&quot;&gt;[http://sundaytimes.lk/071028/News/news00026.html Whither the Ceylon Workers Congress], ஜெயா பெரிசுந்தரம், சண்டே டைம்ஸ், அக்டோபர் 28, 2007&lt;/ref&gt;
 
 == தேசிய அரசியலில் ==
 [[1931]] ஆம் ஆண்டு [[இலங்கை அரசாங்க சபை]]த் தேர்தலில் [[அட்டன், இலங்கை|அட்டன்]] தொகுதியில் போட்டியின்றித் தெரிவாகி அன்றைய அரசில் தொழில், கைத்தொழில் மற்றும் வாணிப அமைச்சராக 1936 ஆம் ஆண்டு வரை பதவி வகித்தார்.&lt;ref name=&quot;SL1957&quot;/&gt; இக்காலத்தில் அவர் தொழிலாளர் நட்ட ஈட்டுச் சட்டத்தை அமுல் படுத்தினார்.&lt;ref name=&quot;SL1957&quot;/&gt; தெங்குப் பொருட் சபையை நிறுவி அதன் முகாமையாளராகப் பணியாற்றினார்.  [[1947]] ஆம் ஆண்டில்  [[இலங்கை செனட் சபை]]க்குத் தெரிவு செய்யப்பட்டு அதன் பிரதித் தலைவராகவும் தெரிவு செய்யப்பட்டார்.&lt;ref name=&quot;SL1957&quot;/&gt;
 
 == மேற்கோள்கள் ==
 {{Reflist}}
 
 == உசாத்துணை ==
 *இலங்கைத் தேசிய காங்கிரசின் உருவாக்கத்துக்கு உழைத்த பெரி. சுந்தரம், [[வீரகேசரி]], ஆகத்து 6, 2011
 
 == வெளி இணைப்புகள் ==
 *[http://www.thesundayleader.lk/archive/20060723/letters.htm Peri Sundaram] {{Webarchive|url=https://web.archive.org/web/20111127133640/http://www.thesundayleader.lk/archive/20060723/letters.htm |date=2011-11-27 }}, சண்டே லீடர், சூலை 23, 2006
 
 [[பகுப்பு:1890 பிறப்புகள்]]
 [[பகுப்பு:1957 இறப்புகள்]]
 [[பகுப்பு:இலங்கை அரசியல்வாதிகள்]]
 [[பகுப்பு:இலங்கைத் தமிழ் அரசியல்வாதிகள்]]
 [[பகுப்பு:இலங்கை மலையகத் தமிழ் அரசியல்வாதிகள்]]
 [[பகுப்பு:இலங்கை தொழிற்சங்கவாதிகள்]]
 [[பகுப்பு:இலங்கை செனட் சபை உறுப்பினர்கள்]]
 [[பகுப்பு:இலங்கை அரசாங்க சபை உறுப்பினர்கள்]]
 [[பகுப்பு:இலங்கையின் 1வது நாடாளுமன்ற உறுப்பினர்கள்]]
 [[பகுப்பு:இலங்கைத் தொழிலாளர் காங்கிரஸ் அரசியல்வாதிகள்]]
 [[பகுப்பு:இலங்கைத் தமிழ் வழக்கறிஞர்கள்]]